Ekonomija Gruzije
<s>Ekonomija Gruzije je nakon raspada SSSR-a i osamostaljenja doživjelo silovit pad.</s><s>Veliki dio poduzeća je prestao poslovati, a poljoprivredna i industrijska proizvodnja su se u razdoblju od 1991. - 1994. svake godine prepolovile.</s><s>Već 1995. započinje proces privatizacije, ali privatizacija državnih poduzeća vlasničkim certifikatima nije uspjela.</s><s>Prvi znaci oporavka gospodarstva javljaju se 1996. godine kada gruzijska vlada uz pomoć MMF-a provodi opsežne reforme kojima se smanjuje inflacija te otvaraju nova tržišta (prije svega u Turskoj, Azerbajdžanu i Turkmenistanu)</s>

<s>Glavne ekonomske djelatnosti su uzgoj poljoprivrednih proizvoda kao što su grožđe, agrumi i lješnjaci; u rudarstvu vađenje mangana, bakra i zlata; te proizvodnja alkoholnih i bezalkoholnih pića, metalna industrija, strojogradnja i kemijska industrija.</s><s>Najvažnije poljoprivredno područje je Kolhidska nizina gdje mogu uspijevati i suptropske kulture, a tu se uzgajaju čaj, voće (naranče, limuni, jabuke) i kukuruz.</s><s>Na južnim padinama Velikog Kavkaza dugu tradiciju ima vinogradarstvo.</s><s>Gruzija je u vrijeme SSSR-a bila važan proizvođač mangana, (ležišta kraj Čiature), kod Tkvarčelija ima kamenog uglja, a u nizinama na zapadu i u obalnom području otkrivena su ležišta nafte i zemnog plina.</s><s>Dvije trećine električne energije dobija se iz hidroelektrana, a ostatak iz termoelektrana koje rade na kameni ugljen i zemni plin.</s><s>Većina industrije smještena je na tri industrijska područja: Tbilisi-Rustavi, Zestafoni-Čiatura i Kutaisi-Tkibuli.</s><s>Kod Batumija se nalazi naftni terminal i rafinerija nafte.</s><s>Turizam je jedan od najbrže rastućih sektora gruzijskog gospodarstva koji ima značajan potencijal u budućnosti.</s><s>Gruziju je 2011. posjetilo oko tri milijuna turista.</s><s>Najznačajnija su ljetovališta na crnomorskoj obali te zimska središta na padinama Kavkaza.</s>

<s>Izvori</s>

<s>Gruzija
Gruzija
Gruzija
Gruzija</s>

